recursal/SuperWikiNEXT-32B huggingface dataset:
Στην πληροφορική ένα **nibble** (γνωστό και ως nybble ή nyble ώστε να μοιάζει ηχητικά με το byte) ονομάζεται ένα δεκαεξαδικό ψηφίο των 4 bit (δηλαδή τα μισά ψηφία του byte). Σε 4 bit μπορούν να αναπαρασταθούν {\displaystyle 2^{4}=16} διαφορετικές τιμές, έτσι ένα nibble αντιστοιχίζεται σε ένα δεκαεξαδικό ψηφίο (ονομάζεται hex digit ή ακόμη και "hexit").

Πίνακας των nibbles
-------------------

Τα δεκαέξι nibbles και οι αντιστοιχήσεις σε άλλα αριθμητικά συστήματα:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
|  | **0**hex | = | 0dec | = | 0oct |  | 0 | 0 | 0 | 0 |  |
|  | **1**hex | = | 1dec | = | 1oct |  | 0 | 0 | 0 | 1 |  |
|  | **2**hex | = | 2dec | = | 2oct |  | 0 | 0 | 1 | 0 |  |
|  | **3**hex | = | 3dec | = | 3oct |  | 0 | 0 | 1 | 1 |  |
|  |  |  |  |  |  |  |  |  |  |  |  |
|  | **4**hex | = | 4dec | = | 4oct |  | 0 | 1 | 0 | 0 |  |
|  | **5**hex | = | 5dec | = | 5oct |  | 0 | 1 | 0 | 1 |  |
|  | **6**hex | = | 6dec | = | 6oct |  | 0 | 1 | 1 | 0 |  |
|  | **7**hex | = | 7dec | = | 7oct |  | 0 | 1 | 1 | 1 |  |
|  |  |  |  |  |  |  |  |  |  |  |  |
|  | **8**hex | = | 8dec | = | 10oct |  | 1 | 0 | 0 | 0 |  |
|  | **9**hex | = | 9dec | = | 11oct |  | 1 | 0 | 0 | 1 |  |
|  | **A**hex | = | 10dec | = | 12oct |  | 1 | 0 | 1 | 0 |  |
|  | **B**hex | = | 11dec | = | 13oct |  | 1 | 0 | 1 | 1 |  |
|  |  |  |  |  |  |  |  |  |  |  |  |
|  | **C**hex | = | 12dec | = | 14oct |  | 1 | 1 | 0 | 0 |  |
|  | **D**hex | = | 13dec | = | 15oct |  | 1 | 1 | 0 | 1 |  |
|  | **E**hex | = | 14dec | = | 16oct |  | 1 | 1 | 1 | 0 |  |
|  | **F**hex | = | 15dec | = | 17oct |  | 1 | 1 | 1 | 1 |  |
|  |  |  |  |  |  |  |  |  |  |  |  |

Για να μετατρέψουμε ένα δυαδικό αριθμό σε δεκαεξαδικό (ή και το ανάποδο), χωρίζουμε τα bits σε τετράδες (δηλαδή nibbles) και στην συνέχεια με βάση τον παραπάνω πίνακα μετατρέπουμε το κάθε nibble στο αντίστοιχο ψηφίο του δεκαεξαδικού.

Παραπομπές
----------

1. ↑  Park, John (2003). *Practical Embedded Controllers*. Elsevier. σελίδες 17–18. ISBN 0750658029.
2. ↑  Mano, Morris (1992). *Ψηφιακή Σχεδίαση*. Αθήνα: Prentice Hall (έκδοση μετάφρασης: Παπασωτηρίου). σελίδες 11–13. ISBN 960-7182-01-4.
Άποψη του μουσείου Βάσα
Το **μουσείο Βάσα** (σουηδικά: Vasamuseet‎) είναι πλοίο του 17ου αιώνα το οποίο έχει μετατραπεί σε ναυτικό μουσείο στη Στοκχόλμη της Σουηδίας. Το πλοίο είναι μοναδικό που διατηρείται μέχρι αυτή τη στιγμή και η ιστορία του ξεκινά τον 17ο αιώνα. Το 95% των αρχικών τμημάτων του διατηρείται μέχρι και σήμερα και είναι στολισμένο με εκατοντάδες σκαλιστά γλυπτά, καθιστώντας το πλοίο Βάσα ένα από τα σημαντικότερα αξιοθέατα του κόσμου.

Το πλοίο αυτό βρίσκεται στο ειδικό μουσείο που φτιάχτηκε στη Στοκχόλμη. Το μουσείο αυτό δέχεται τους περισσότερους επισκέπτες από οποιοδήποτε άλλο μουσείο σε ολόκληρη τη Σκανδιναβία.
Συντεταγμένες: 59°19′41″N 18°05′29″E﻿ / ﻿59.32794°N 18.09139°E﻿ / 59.32794; 18.09139

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156078468
* LCCN: n92002961
* ISNI: 0000 0001 1534 3151
* GND: 5238421-4
* BIBSYS: 2013724

 |

 |
Το **Μουσείο Βιομηχανικής Ελαιουργίας Λέσβου** (ΜΒΕΛ) στην Αγία Παρασκευή Λέσβου δημιουργήθηκε από το Πολιτιστικό Ίδρυμα Ομίλου Πειραιώς (ΠΙΟΠ), το οποίο έχει και την ευθύνη για τη λειτουργία του. Στεγάζεται στο χώρο του παλαιού κοινοτικού ελαιοτριβείου, η χρήση του οποίου παραχωρήθηκε στο Ίδρυμα από τον Δήμο Αγίας Παρασκευής. Το έργο εντάχθηκε στο Περιφερειακό Επιχειρησιακό Πρόγραμμα Βορείου Αιγαίου 2000-2006 και χρηματοδοτήθηκε από το Γ΄ Κοινοτικό Πλαίσιο Στήριξης. 

Το ΜΒΕΛ ανήκει στο δίκτυο θεματικών τεχνολογικών μουσείων του Π.Ι.Ο.Π. και αποτελεί λογική συνέχεια του Μουσείου της Ελιάς και του Ελληνικού Λαδιού στη Σπάρτη. Το Μουσείο Βιομηχανικής Ελαιουργίας Λέσβου επιδιώκει να προβάλει τη βιομηχανική κληρονομιά, τόσο στον τομέα της ελαιουργίας όσο και στο ευρύτερο πεδίο της τεχνολογίας, αλλά και να την εντάξει στα αρχιτεκτονικά, κοινωνικά και πολιτισμικά συμφραζόμενά της.

Εκθεσιακές ενότητες
-------------------

Ο σωζόμενος ιστορικός εξοπλισμός, που έχει αποκατασταθεί, αναδεικνύεται μέσω της "επιδεικτικής" λειτουργίας του και της πλαισίωσής του με ψηφιακές παραγωγές. Παρουσιάζεται η εξέλιξη των μηχανημάτων, με έμφαση στις αλλαγές που επέφερε η εισαγωγή της μηχανοκίνησης στην ελαιοπαραγωγή. Στο κυρίως κτήριο, δίνεται έμφαση στα τρία βασικά στάδια της διαδικασίας παραγωγής ελαιολάδου (σύνθλιψη του καρπού, συμπίεση του ελαιοπολτού, διαχωρισμός του λαδιού από το νερό) και γίνεται αναφορά στη συμπληρωματική λειτουργία του αλευρόμυλου.

Οι παλαιές αποθήκες ελαιοκάρπου (μπατές) λειτουργούν ως συμπληρωματικές εκθετικές μονάδες, που προβάλλουν το ανθρώπινο στοιχείο. Στις μεγάλες αποθήκες γίνεται ιδιαίτερη αναφορά: 

* στην ιστορία του κοινοτικού ελαιοτριβείου της Αγίας Παρασκευής, με έμφαση στην πρωτοποριακή διαδικασία της κοινοτικής ιδιοκτησίας και στον αντίκτυπό της στις κοινωνικές και οικονομικές δομές της περιοχής
* στην εκμηχάνιση της ελαιουργίας στη Λέσβο· και
* στο ευρύτερο κοινωνικό-οικονομικό πλαίσιο.

Στις μικρές αποθήκες παρουσιάζεται ο κύκλος των εργασιών που συνδέονται με την ελαιοπαραγωγή. 

Το Μουσείο περιλαμβάνει επίσης αίθουσα πολλαπλών χρήσεων, κυλικείο, καθώς και μικρό υπαίθριο αμφιθέατρο.

Εξωτερικοί σύνδεσμοι
--------------------

* To Μουσείο Βιομηχανικής Ελαιουργίας Λέσβου Άρθρο για το μουσείο στο in.gr. Ανάκτηση 28 Αυγούστου 2012.
Το εξώφυλλο του πρώτου τεύχους
Το **Real Comics** είναι ελληνικό περιοδικό κόμικς που εκδίδεται από την εταιρεία Ψυχής τα Λαμπυρίσματα.

Το «Real Comics» είναι ένα περιοδικό ανθολογίας με διάφορες ιστορίες που δημοσιεύονται είτε σε συνέχειες είτε αυτοτελείς. Χαρακτηριστικό της έκδοσης είναι ότι αντίθετα με άλλα παρόμοια περιοδικά περιέχει ιστορίες αποκλειστικά ελλήνων δημιουργών και όχι μεταφράσεις ξένων. Η κυκλοφορία του ξεκίνησε τον Μάρτιο του 2006 και οι σελίδες του είναι ασπρόμαυρες. Υπεύθυνος της ύλης του είναι ο συγγραφέας του Ύψιλον, Βασίλης Χειλάς.

Το «Real Comics» στοχεύοντας στην ανάδειξη νέων ελλήνων δημιουργών κόμικς διοργανώνει ανά εξάμηνο **διαγωνισμούς κόμικς** τόσο στον τομέα του σχεδίου όσο και σε αυτόν του σεναρίου.
Συντεταγμένες: 35°22′50″N 24°56′46″E﻿ / ﻿35.38056°N 24.94611°E﻿ / 35.38056; 24.94611

 Προτομή του Δομήνικου Θεοτοκόπουλου έξω από το μουσείο. 
Το **Μουσείο Δομήνικου Θεοτοκόπουλου** (γνωστό και ως **Μουσείο Ελ Γκρέκο**) βρίσκεται στην άκρη του χωριού Φόδελε στην Κρήτη, δυτικά της πόλης του Ηρακλείου. Τιμά τον μανιεριστή ζωγράφο Δομήνικο Θεοτοκόπουλο, ο οποίος μεγάλωσε στο χωριό.

Επισκόπηση
----------

Το μουσείο βρίσκεται σε απόσταση περίπου 1 χλμ. από το κέντρο του Φόδελε, απέναντι από ένα παρεκκλήσι και περιέχει αντίγραφα έργων και εγγράφων που σχετίζονται με τον Θεοτοκόπουλο. Το αρχικό κτίριο ήταν ερειπωμένο, αλλά αποκαταστάθηκε από το 1982 και έπειτα, με επιχορήγηση του Υπουργείου Πολιτισμού και Αθλητισμού. Το μουσείο άνοιξε για το κοινό το 1998. Το χωριό Φόδελε αναφέρεται ως γενέτειρα του Θεοτοκόπουλου, αλλά αυτό αμφισβητείται. Το μουσείο ισχυρίζεται ότι βρίσκεται εκεί που γεννήθηκε ο Θεοτοκόπουλος.

Το Ιστορικό Μουσείο Κρήτης στο Ηράκλειο δεν απέχει πολύ και περιέχει δύο πρωτότυπα έργα του Θεοτοκόπουλου, τα μόνα πρωτότυπα έργα του καλλιτέχνη στην Κρήτη.

Γκαλερί
-------

* Το παρεκκλήσι απέναντι από το μουσείο.Το παρεκκλήσι απέναντι από το μουσείο.
* Χριστός που Κουβαλάει τον Σταυρό, 1602. Πίνακας του Θεοτοκόπουλου στο Μουσείο του Πράδο, Μαδρίτη, αντίγραφο στο Μουσείο Δομήνικου Θεοτοκόπουλου.*Χριστός που Κουβαλάει τον Σταυρό*, 1602. Πίνακας του Θεοτοκόπουλου στο Μουσείο του Πράδο, Μαδρίτη, αντίγραφο στο Μουσείο Δομήνικου Θεοτοκόπουλου.

Δείτε επίσης
------------

* Μουσείο Ελ Γκρέκο, Τολέδο, Ισπανία (όπου ο Θεοτοκόπουλος εργάστηκε αργότερα)

Παραπομπές
----------

1. ↑  «Domenikos Theotokopoulos Museum — El Greco Museum». Crete-Kreta. Αρχειοθετήθηκε από το πρωτότυπο στις 22 Απριλίου 2019. Ανακτήθηκε στις 18 Οκτωβρίου 2012.
2. ↑  «The Museum of Domenicos Theotokopoulos». *www.psfodele.gr*. Fodele, Greece. Ανακτήθηκε στις 18 Οκτωβρίου 2012.
3. ↑  Kakissis, Joanna (March 6, 2005). «A Cretan village that was the painter's birthplace bridles at a nearby town's claim». *The Boston Globe*.. Ανακτήθηκε στις 18 October 2012.
4. ↑  «El Greco Museum». *www.interkriti.org*. Interkrit. Ανακτήθηκε στις 18 Οκτωβρίου 2012.
5. ↑   *El Greco Museum Domenikos Theotokopoulos: Copies of his paintings*, Museum Domenikos Theotokopoulos, 2010

Εξωτερικοί σύνδεσμοι
--------------------

* Ιστότοπος μουσείου
Μύλος ζωοκίνητου ελαιοτριβείου από το Δράγανο Λευκάδας, 20ος αιώνας, Μουσείο της Ελιάς και του Ελληνικού Λαδιού
Ελαιοπιεστήρια, Μουσείο της Ελιάς και του Ελληνικού Λαδιού

Το **Μουσείο της Ελιάς και του Ελληνικού Λαδιού** το οποίο βρίσκεται στη Σπάρτη, ανήκει στο Δίκτυο Μουσείων του Πολιτιστικού Ιδρύματος Ομίλου Πειραιώς. Στεγάζεται στο χώρο της παλιάς Ηλεκτρικής Εταιρείας, η χρήση του οποίου παραχωρήθηκε στο Ίδρυμα από τον Δήμο Σπάρτης. Το έργο εντάχθηκε στο Περιφερειακό Επιχειρησιακό Πρόγραμμα Πελοποννήσου και χρηματοδοτήθηκε από το Β' και το Γ' Κοινοτικό Πλαίσιο Στήριξης.

Εκθεσιακές ενότητες
-------------------

Στον άνω όροφο του Μουσείου παρουσιάζεται η μακραίωνη ιστορία των δυο αγαθών (της ελιάς και του λαδιού) και, παράλληλα, αναδεικνύεται η πολύπλευρη σημασία τους για τον ελλαδικό χώρο, σε πεδία όπως η οικονομία, η διατροφή, η υγιεινή, οι λατρευτικές συνήθειες, τα λαϊκά έθιμα.

Στην **υπαίθρια έκθεση** γίνεται αναφορά στην **ελαιοκαλλιέργεια** και **ελαιοσυλλογή**, ενώ παρουσιάζονται επίσης τρία ελαιοτριβεία, ένα των προϊστορικών, ένα των αρχαίων και ένα των βυζαντινών χρόνων, τα οποία τίθενται σε λειτουργία στο πλαίσιο εκπαιδευτικών δραστηριοτήτων και προγραμμάτων. 

Στον κάτω όροφο συνεχίζεται η παρουσίαση της **εξέλιξης της τεχνολογίας** των ελαιοτριβείων στην Ελλάδα από τους Μεταβυζαντινούς
χρόνους έως το πρώτο μισό του 20ού αιώνα. Εκτίθενται μηχανισμοί που σώζονται ή/και έχουν αποκατασταθεί, καθώς και μεγάλες κινούμενες μακέτες, που βοηθούν τους επισκέπτες να αντιληφθούν τις παραδοσιακές τεχνικές παραγωγής του λαδιού.
Η έκθεση πλαισιώνεται από ψηφιακές παραγωγές, ενώ στο χώρο του μουσείου λειτουργούν επίσης κυλικείο, εκθετήριο, πωλητήριο και αίθουσα πολλαπλών χρήσεων. Το Μουσείο της Ελιάς και του Ελληνικού Λαδιού είναι το πρώτο στο είδος του που δημιουργήθηκε στην Ελλάδα. Αξιοποιώντας το παράδειγμα άλλων μεσογειακών κρατών, τα οποία έχουν ήδη αναδείξει τη δική τους παραγωγή μέσα από ποικίλες πρωτοβουλίες, μουσειακές και άλλες, το μουσείο επιδιώκει, μεταξύ άλλων, να προβάλλει τις προσπάθειες που γίνονται στην Ελλάδα για να διασωθεί η παραδοσιακή τεχνολογία και να αναδειχθεί ο διαχρονικός πολιτισμικός ρόλος της ελιάς και του λαδιού.

Εξωτερικοί σύνδεσμοι
--------------------

* Η επίσημη ιστοσελίδα Αρχειοθετήθηκε 2012-08-30 στο Wayback Machine. του Μουσείου Ελιάς και Ελληνικού Λαδιού
* Ο χάρτης[*νεκρός σύνδεσμος*] πρόσβασης στο Μουσείο Ελιάς και Ελληνικού Λαδιού στη Σπάρτη.

1. ↑  www.piop.gr/el/diktuo-mouseiwn/Mouseio-Elias-Kai-Ellinikou-Ladiou/Istoriko.aspx.
Ο **Αντώνης Γεωργιάδης** είναι Ελληνοκύπριος θεολόγος, αγωνιστής και πολιτικός. Διετέλεσε Υπουργός Συγκοινωνιών και Έργων της Κύπρου στην μεταβατική περίοδο πριν την ανεξαρτησία.

Βιογραφικά στοιχεία
-------------------

Ο Αντώνης Γεωργιάδης γεννήθηκε στο Μηλικούρι στις 10 Νοεμβρίου 1931. Φοίτησε στο Ελληνικό Γυμνάσιο Πάφου. Σπούδασε θεολογία στη Θεολογική Σχολή της Χάλκης. Ακολούθως, εντάχθηκε στην ΕΟΚΑ και πολέμησε κατά τον απελευθερωτικό αγώνα.

Επιπλέον, μετά την υπουργική του θητεία, σπούδασε στο Πανεπιστήμιο της Βόννης και στη Σχολή Πολιτικών Επιστημών του Μονάχου. Ακολούθως επέστρεψε στην Κύπρο και εργάστηκε ως σύμβουλος εταιρειών.

Πολιτική διαδρομή
-----------------

Τον Απρίλιο του 1959 ήταν μέλος της μεταβατικής επιτροπής,που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας από την αποικιοκρατική κυβέρνηση στην ανεξάρτητη Κυπριακή Δημοκρατία, έχοντας θέση προσωρινής κυβέρνησης. Ο Αντώνης Γεωργιάδης ανέλαβε το Υπουργείο Συγκοινωνιών και Έργων για την περίοδο 2 Απριλίου 1959 - 15 Αυγούστου 1960.

Παραπομπές
----------

1. 1 2 3 4 5 6 7  «Γεωργιάδης Αντώνης Μιχαήλ». *www.polignosi.com*. Αρχειοθετήθηκε από το πρωτότυπο στις 21 Μαρτίου 2020. Ανακτήθηκε στις 21 Μαρτίου 2020.
2. 1 2  «Οι πρώτες προεδρικές εκλογές της Κύπρου πίσω στο 1959». 13 Οκτωβρίου 2017. Αρχειοθετήθηκε από το πρωτότυπο στις 2 Απριλίου 2020. Ανακτήθηκε στις 2 Απριλίου 2020.
3. ↑  «Προηγούμενοι Υπουργοί». *www.mcw.gov.cy*. Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 13 Ιουλίου 2019.
4. ↑  «Κατάλογος Ονομάτων Υπουργών και Υφυπουργών από την Ανακήρυξη της Δημοκρατίας». *www.cm.gov.cy*. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.

Πηγές
-----

* «Γεωργιάδης Αντώνης Μιχαήλ». *www.polignosi.com*. Αρχειοθετήθηκε από το πρωτότυπο στις 21 Μαρτίου 2020. Ανακτήθηκε στις 21 Μαρτίου 2020.

| Πολιτικά αξιώματα
 |
| --- |
| Προκάτοχος- | **Υπουργός Συγκοινωνιών και Έργων (μεταβατική περίοδος)**6 Απριλίου 1959 - 15 Αυγούστου 1960 | Διάδοχος- |
Ο **Αντώνης Κασδοβασίλης** (γενν. Χρυσούπολη Καβάλας, 13 Ιανουαρίου 1958) είναι παλαίμαχος, πρώην διεθνής Έλληνας ποδοσφαιριστής, που με ύψος 1,85 μ. αγωνιζόταν ως κεντρικός αμυντικός.
Ξεκίνησε το επαγγελματικό ποδόσφαιρο από το σύλλογο του Πανδραμαϊκού στη Β’ Εθνική και εν-συνεχεία αγωνίσθηκε επί 11 συνεχόμενες χρονιές στην Α’ Εθνική κατηγορία, για τις ομάδες της Δόξας Δράμας, του Ολυμπιακού Πειραιώς και του Λεβαδειακού. Τερμάτισε την αγωνιστική του σταδιοδρομία στη Β’ Εθνική, ως ποδοσφαιριστής της Δόξας Βύρωνα.
Εκτός από την Εθνική Ομάδα των Ανδρών, ήταν στέλεχος και της Ολυμπιακής Ομάδας.
Μετά το τέλος της καριέρας του ως παίκτης, ανέλαβε προπονητής αρκετών ομάδων, συνεισέφερε ως παράγοντας, ενώ ασχολείται και με τα Τμήματα Υποδομών.

Παραπομπές
----------

1. ↑  «Η Ιστορία της Δόξας Δράμας» Ανακτήθηκε στις 30/11/2021
2. ↑  «Red Archives: Αντώνης Κασδοβασίλης» Ανακτήθηκε στις 30/11/2021
3. ↑  «Επέστρεψε στη Δόξα Δράμας ο Κασδοβασίλης» Ανακτήθηκε στις 30/11/2021
Συντεταγμένες: 48°50′50.496″N 2°19′21.504″E﻿ / ﻿48.84736000°N 2.32264000°E﻿ / 48.84736000; 2.32264000

Το **Μουσείο Εμπέρ** του Παρισιού (Γαλλικά: Le Musée Hébert de Paris) είναι μουσείο τέχνης χαρακτηρισμένο Μουσείο της Γαλλίας που δημιουργήθηκε χάρη στην πρωτοβουλία του Ρενέ Πατρίς-ντ'Υκερμάν, υιοθετημένου γιου της Γκαμπριέλ Εμπέρ και κληρονόμου σε άμεση γραμμή του Γάλλου ζωγράφου Ερνέστ Εμπέρ (1817-1908), και στη γενναιόδωρη δωρεά του το 1978 στα Εθνικά μουσεία της Γαλλίας. Στεγάζεται σε ένα παλαιό αρχοντικό του 18ου αιώνα που βρίσκεται στην οδό Ρεσέρς-Μιντί στον αριθμό 85, στο 6ο διαμέρισμα του Παρισιού. 

Το μουσείο είναι αφιερωμένο στη μνήμη του καλλιτέχνη και στη συντήρηση μέρους των έργων του και αντικειμένων που του ανήκαν. Από το 2004, διοικείται από το Μουσείο Ορσαί και έκλεισε για το κοινό εν αναμονή εργασιών ενοποίησης και ασφάλειας.

Δεν πρέπει να συγχέεται με το μουσείο Εμπέρ στη Λα Τρονς στα περίχωρα της Γκρενόμπλ.

Ιστορία και περιγραφή
---------------------

Πορτρέτο της Λουίζ Λεφυέλ Οσόν, στο Μουσείο Εμπέρ στο Παρίσι
Το ιδιωτικό μέγαρο που στεγάζει το μουσείο Εμπέρ ονομάζεται Μικρό μέγαρο Μονμορανσύ για να διακρίνεται από το μέγαρο Μονμορανσύ που βρίσκεται στον ίδιο δρόμο (αρ. 89). Το οίκημα κατασκευάστηκε το 1743. Οι προσόψεις του στο δρόμο προστατεύονται ως ιστορικά μνημεία βάσει διατάγματος της 22ας Φεβρουαρίου 1926.

Το μουσείο είναι αφιερωμένο στο έργο του Ερνέστ Εμπέρ (1817-1908), ακαδημαϊκού και ζωγράφου του δεύτερου μισού του 19ου αιώνα, διάσημου ιδιαίτερα για τα πορτρέτα του.

Από το 2004, το Μουσείο Εμπέρ συνδέθηκε με τη Δημόσια Ίδρυση του Μουσείου Ορσαί. Είναι μέρος της Δημόσιας Ίδρυσης των Μουσείων του Ορσαί και της Ορανζερί, που δημιουργήθηκε την 1η Ιουνίου 2010. 

Μετά από σημαντικές φθορές που είχε υποστεί το κτήριο, το μουσείο έκλεισε από το 2004 εν αναμονή ανακαίνισης.

Το μουσείο περιέχει συλλογές έργων, επίπλων, διακοσμητικών ειδών, αναμνηστικών και φωτογραφιών του Ερνέστ Εμπέρ, που βρίσκονται μέσα σε δωμάτια σχεδόν αμετάβλητα από το χρόνο και παρουσιάζουν την εικόνα μιας μεγαλοαστικής κατοικίας του 18ου αιώνα.

Παραπομπές
----------

1. ↑  με το νόμο n°2002-5 της 4ης Ιανουαρίου 2002
2. ↑ . «musee-orsay.fr/fr/info/musee-hebert.html».
3. ↑ . «musees.isere.fr/musee/musee-hebert».
4. ↑ . «paris-promeneurs.com/Patrimoine-ancien/Le-musee-Hebert».
5. ↑ . «pop.culture.gouv.fr/notice/merimee/PA00088650».
6. ↑ . «musees.isere.fr/Ernest Hébert, un peintre au XIXe siècle» (PDF).
7. ↑ . «legifrance.gouv.fr/loda/id/JORFTEXT000000611798/2020-11-30/».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο Εμπέρ (Παρίσι)** |

* Το Μουσείο Εμπέρ στην ιστοσελίδα του Μουσείου Ορσαί (επιλογή γλώσσας)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142652021
* LCCN: n84100072
* ISNI: 0000 0000 9657 0462
* SUDOC: 026548208
* BNF: cb11877499t (data)

 |

 |
Οι **Universe217** είναι ελληνικό doom metal συγκρότημα, το οποίο δημιουργήθηκε στην Αθήνα το 2005.

Βιογραφία
---------

Οι Universe217 σχηματίστηκαν το 2005 από την τραγουδίστρια Τάνια Λεοντίου, τον κιθαρίστα Μάνο Γεωργακόπουλο, τον μπασίστα Γιώργο Αναγνωστόπουλο και το ντράμερ που αναφέρεται απλά ως Γιώργος. Κυκλοφόρησαν τον πρώτο τους, ομώνυμο δίσκο τον Δεκέμβριο του 2007 μέσω της Duplicate Records στον περιορισμένο αριθμό των χιλίων αντιτύπων. Το άλμπουμ επανεκδόθηκε το 2008 σε μορφή digipak από την Burning World Records.

Το μπάσο ανέλαβε ο Νίκος Παναγιωτόπουλος και το συγκρότημα κυκλοφόρησε το ΕΡ "*II*" τον Απρίλιο του 2009. Με το ντράμερ Πέτρο στην σύνθεση τους, συμμετείχαν στο split σινγκλ με τους Lucky Funeral στο τέλος της χρονιάς, το οποίο κυκλοφόρησε στον περιορισμένο αριθμό των πεντακοσίων αντιτύπων μέσω της CTS Productions.

Τα τύμπανα ανέλαβε ο Μάνος Γιακουμάκης και η νέα σύνθεση κυκλοφόρησε το άλμπουμ "*Familiar Places*" στις 8 Απριλίου 2011 από την Venerate Industries. Ακολούθησε το "*Never*" δύο χρόνια αργότερα, ενώ στα τέλη του 2013 συμμετείχαν στο split "*Intercourse*" μαζί με τους Super Puma.

Τον Σεπτέμβριο του 2014, κυκλοφόρησαν το ακουστικό ΕΡ "*Ease*" μέσω της γερμανικής Ván Records, ενώ για την προώθηση του συμμετείχαν στο "Acherontic Arts" festival στο Όμπερχαουζεν της Γερμανίας, στις αρχές Μαΐου του 2015. Τον Μάρτιο του 2016, τέθηκε σε κυκλοφορία ο τέταρτος δίσκος τους με τίτλο "*Change*".

Το συγκρότημα έχει παίξει ζωντανά με διακεκριμένα ονόματα του είδους όπως οι Saint Vitus, Anathema, Neurosis, κ.α..

Δισκογραφία
-----------

|  |  |  |
| --- | --- | --- |
| **Στούντιο άλμπουμ*** *Universe217* (2007)
* *Familiar Places* (2011)
* *Never* (2013)
* *Change* (2016)
 | **EP*** *II* (2009)
* *Ease* (2014)
 | **Split*** *Lucky Funeral / Universe217* (2009)
* *Intercourse* (2013)
 |

Παραπομπές
----------

1. ↑  Universe217 - Universe217 - Encyclopaedia Metallum
2. ↑  Universe217 - Universe217 - Encyclopaedia Metallum
3. ↑  II - Universe 217 - Bandcamp
4. ↑  Lucky Funeral / Universe217 - The Metal Archives
5. ↑  Familar Places - Universe 217 - Bandcamp
6. ↑  Never - Universe 217 - Bandcamp
7. ↑  Universe217 - Intercourse - Encyclopaedia Metallum
8. ↑  EASE - Universe 217 - Bandcamp
9. ↑  Acherontic Arts Festival by Ván Records, 01./02.05.2015
10. ↑  Universe217 - Change - Encyclopaedia Metallum: The Metal Archives

Πηγές
-----

* Universe217 στην Encyclopaedia Metallum
* To μουσικό σύμπαν των Universe217, Popaganda
* Universe217 στο Discogs

Εξωτερικοί σύνδεσμοι
--------------------

* Επίσημος ιστότοπος (Αγγλικά)
* Universe217 στο Facebook
* Universe217band στο YouTube]


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |
Ο **Αντώνης Δαγκλής** (γεν. 1974 – 2 Αυγούστου 1997) ήταν Έλληνας κατά συρροή δολοφόνος, ο οποίος καταδικάστηκε σε 13 φορές ισόβια και 25 χρόνια κάθειρξη για τρεις δολοφονίες γυναικών, έξι απόπειρες ανθρωποκτονιών, δέκα ληστείες, βιασμούς και προσβολή μνήμης νεκρού. Για τα εγκλήματα του τού είχε αποδοθεί το προσωνύμιο ο "Αντεροβγάλτης των Αθηνών". 

Ο Δαγκλής είχε γεννηθεί στη Κοκκινιά και είχε δύσκολα παιδικά χρόνια. Το 1988 είχε συλληφθεί για αποπλάνηση ανηλίκου και την επόμενη χρονιά για επίθεση με μαχαίρι. 

Τον Οκτώβριο του 1995 βρέθηκε κοντά στα διόδια της Τραγάνας το κατακρεουργημένο σώμα μιας γυναίκας, που αποδείχτηκε τελικά ότι ανήκε σε μια 26χρονη ιερόδουλη. Τα Χριστούγεννα του ίδιου έτους βρέθηκε δολοφονημένη μια άλλη ιερόδουλη, 26 ετών, σε δρόμο στο Βοτανικό. Και άλλες ιερόδουλες κατήγγειλαν τότε στην αστυνομία ότι είχαν δεχτεί επίθεση το διάστημα αυτό από ένα άνδρα που κυκλοφορούσε με ένα άσπρο βανάκι. Από τις περιγραφές η αστυνομία κατέληξε στον 22χρονο Αντώνη Δαγκλή, τον οποίο συνέλαβε στις 21 Ιανουαρίου 1996. Ο Δαγκλής ομολόγησε τις δύο δολοφονίες και επιπλέον μια τρίτη, μια άλλης ιερόδουλης, την οποία είχε σκοτώσει το 1993, δολοφονία που δεν ήταν γνωστή στην αστυνομία. Επίσης ομολόγησε 8 απόπειρες ανθρωποκτονίας.  Ο Δαγκλής ισχυρίστηκε ότι τα εγκλήματα που διέπραξε ήταν αποτέλεσμα των βιωμάτων του κατά τη παιδική του ηλικία και ιδίως του γεγονότος ότι είχε δει τη μητέρα του που δούλευε σε κακόφημα μπαρ. Στις 23 Ιανουαρίου 1997 καταδικάστηκε σε 13 φορές ισόβια κάθειρξη και 25 χρόνια κάθειρξη.

Ο Δαγκλής αυτοκτόνησε στις 2 Αυγούστου του 1997. Βρέθηκε απαγχονισμένος στο κελί 33 του Ψυχιατρικού Καταστήματος των Δικαστικών Φυλακών Κορυδαλλού. Απαγχονισμένος βρέθηκε και ο συγκρατούμενός του, Γ. Μακρίδης.

Παραπομπές
----------

1. ↑
2. ↑  Athens News Agency: News in English, 01-23-07
3. ↑  Berlin Zeitung, 1-30-96[*νεκρός σύνδεσμος*]
4. ↑  Athens News Agency, 1-26-96
5. ↑
6. ↑
7. ↑  A.N.A. Bulletin, 1-26-96
8. ↑  «Αντώνης Δαγκλής, ο δολοφόνος των Ιερόδουλων». Αρχειοθετήθηκε από το πρωτότυπο στις 29 Μαΐου 2016. Ανακτήθηκε στις 22 Μαρτίου 2016.
Άγαλμα CG 42205 της Ανχνεσνεφεριμπρέ, σήμερα στο Μουσείο της Νουβίας, Ασσουάν.
Η Ανχνεσνεφεριμπρέ ήταν αρχαία Αιγύπτια πριγκίπισσα και αρχιέρεια κατά τη 26η Δυναστεία, και ήταν κόρη του φαραώ Ψαμμήτιχου Α΄ και της βασίλισσας Ταχουίτ. Κατείχε τα αξιώματα της ιερής θεραπαινίδας του Άμμωνα και αργότερα της θεϊκής συζύγου του Άμμωνα μεταξύ του 595 και 525 π.Χ. κατά τη διάρκεια βασιλείας του Ψαμμήτιχου Α΄, Απρίη, Άμασι Β΄ και Ψαμμήτιχου Γ΄, μέχρι την κατάκτηση της Αιγύπτου από του Αχαιμενίδες.

Βιογραφία
---------

Το 595 π.Χ. η Ανχεσνεφεριμπρέ στάλθηκε στις Θήβες για να υιοθετηθεί από τη θεϊκή σύζυγο του Άμμωνα Νίτωκρι Α΄, όπως καταγράφει μια στήλη από τα αρχεία του Καρνάκ. Η Ανχεσνεφεριμπρέ κατείχε τη θέση της ιερής θεραπαινίδας του Άμμωνα μέχρι το θάνατο της Νίτωκρι Α΄ στο έτος 4 της βασιλείας του Απρίη (586 π.Χ.) , μετά το οποίο έγινε η νέα θεϊκή σύζυγος. Κυβέρνησε από της Θήβες για αρκετές δεκαετίες μέχρι το 525 π.Χ. όταν ο Πέρσης αυτοκράτορας Καμβύσης Β΄ νίκησε τον Ψαμμήτιχο Γ΄ και κατέκτησε την Αίγυπτο, θέτοντας τέλος στην 26η Δυναστεία και στα αξιώματα της ιερής θεραπαινίδας και της θεϊκής συζύγου του Άμμωνα. Μετά από αυτή τη χρονολογία η Ανχεσνεφεριμπρέ χάνεται από την ιστορία ως η τελευταία θεϊκή σύζυγος, όπως και η πιθανή διάδοχός της, η ιερή θεραπαινίδα Νίτωκρις Β΄. Όπως πολλών προκατόχων της, ο τάφος της Ανχεσνεφεριμπρέ βρίσκεται κοντά στο ναό στο Μεντίνετ Χάμπου. 

Για την Ανχεσνεφεριμπρέ είναι γνωστές πολλές μαρτυρίες, και πρωτίστως ένα άγαλμά της που τώρα εκτίθεται στο Μουσείο της Νουβίας στο Ασσουάν (CG 42205), καθώς και η σαρκοφάγος της από μαύρο βασάλτη που κατόπιν επαναχρησιμοποιήθηκε στο Ντέιρ ελ Μεντίνα κατά την Πτολεμαϊκή περίοδο από κάποιον με το όνομα Πιμεντού και που σήμερα βρίσκεται στο Βρετανικό Μουσείο.

Παραπομπές
----------

1. 1 2 3 4 5  Dodson, Aidan· Hilton, Dyan (2004). *The Complete Royal Families of Ancient Egypt*. Thames & Hudson. , pp. 245-46
2. 1 2 3  Dodson, Aidan (2002). «The problem of Amenirdis II and the heirs of the office of God's Wife of Amun during the Twenty-sixth Dynasty». *Journal of Egyptian Archaeology* **88**: 186.

Εξωτερικοί σύνδεσμοι
--------------------

* Πολυμέσα σχετικά με το θέμα  Ankhnesneferibre στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 45239384
* GND: 124605265

 |

 |
Έκδοση λογισμικού 0.4.18 διεπαφή χρήστη.
Το **UTAU** είναι ιαπωνική εφαρμογή σύνθεσης τραγουδιών που δημιουργήθηκε από την Ameya/Ayame. Αυτό το πρόγραμμα είναι παρόμοιο με το λογισμικό Vocaloid, με τη διαφορά ότι είναι διαμοιραζόμενο λογισμικό αντί να κυκλοφορήσει υπό την άδεια τρίτων.

Το πρώτο Utau, Uta Utane (ιαπωνικά: 唄音ウタ), επίσης γνωστό και ως Defoko, εμφανίστηκε το 2008.

Το λογισμικό είναι πολύ δημοφιλές στην Ιαπωνία, αν και η δημοτικότητά του πιστεύεται ότι βασίζεται σε μεγάλο βαθμό στη δημοτικότητα του γνωστού λογισμικού Vocaloid. Σήμερα, πολλοί Ιάπωνες μουσικοί χρησιμοποιούν ως επί το πλείστον το Utau στα τραγούδια τους.

Παραπομπές
----------

1. ↑  «歌声合成ツールUTAU» [Vocal Synthesis Tool UTAU] (στα Ιαπωνικά). Utau. Ανακτήθηκε στις 9 Ιουλίου 2010.
Θέα της συνοικίας από τη θάλασσα, διακρίνεται το κάστρο του Καϊτμπέη

Η **Ανφούσι** ή **Αμφούσι** (αραβικά: الأنفوشي‎ ) είναι συνοικία της Αλεξάνδρειας στην Αίγυπτο. Η τοποθεσία της αντιστοιχεί σε αυτήν της πρώην νήσου Φάρος, η οποία σήμερα έχει ενωθεί με την Αλεξάνδρεια και είναι πυκνοκατοικημένη χερσόνησος. Είναι, κατα συνέπεια από τις πιο παλιές συνοικίες της πόλης. Εκεί είναι χτισμένα πολλά παλιά ορόσημα, όπως το Τζαμί Ελ Μουσρί Αμπούλ Αμπάς και το Κάστρο του Καϊτμπέη. Στην Ανφούσι φιλοξενείται επίσης από το 1958 ο Ελληνικός Ναυτικός Όμιλος Αλεξανδρείας (ΕΝΟΑ).

Ετυμολογία
----------

Στα αραβικά "Ανφούσι" σημαίνει "μύτη". Η ονομασία αυτή παραπέμπει στο σχήμα της συνοικίας η οποία εξέχει στη θάλασσα θυμίζοντας μύτη, ή κατά μια άλλη εκδοχή στον Αουγούστο Ανφόσι, εκπαιδευτή πυροβολικού στην Αίγυπτο επί Μωχάμεντ Άλη και αργότερα συνταγματάρχη.

Αναφορές
--------

1. ↑  «Αλεξανδρινά τοπωνύμια». Αρχειοθετήθηκε από το πρωτότυπο στις 6 Ιουνίου 2021. Ανακτήθηκε στις 25 Μαρτίου 2018.

|  |  |  |  |
| --- | --- | --- | --- |
| 

| π • σ • ε
Συνοικίες της Αλεξάνδρειας |
| --- |
|  |
| 
* Ελ Αγαμί
* Αμπουκίρ
* Αμρίγια
* Ανφούσι (πρώην νήσος Φάρος)
* Αταρίν
* Βικτώρια
* Γκάμπαρι
* Γλυμενόπουλο
* Ζιζίνια
* Θαργουάτ
* Ιμπραημία
* Καμπ Σεζάρ
* Κλεοπάτρα
* Κομ ελ Δικ
* Λουράν
* Μαϊάμι
* Μαζαρίτα
* Μανσίγια
* Μεξ
* Μπακός
* Μπουλκλί
* Μοντάζα
* Μωχαρέμπεη
* Ντεχέλα
* Ράμλι
* Ρας ελ Τιν
* Σάμπα Πάσα
* Σαν Στέφανο
* Σάτμπι
* Σιλσίλα
* Σίντι Γκάμπερ
* Σίντι Μπισρ
* Σμούχα
* Σοντς
* Σουγκάφα
* Σπόρτινγκ
* Στάνλεϋ
* Σώτερ
* Τσανακλή
* Φλέμινγκ
* Χάντρα
* Χάια Γουασάτ (Κέντρο)
 |

 |
Ο **ανκερίτης** (αγγλ. ankerite) είναι ανθρακικό ορυκτό του ασβεστίου, του σιδήρου και του μαγγανίου. Το όνομα ανκερίτης του αποδόθηκε προς τιμήν του Αυστριακού καθηγητή Ορυκτολογίας Ματίας Γιόζεφ Άνκερ (1772–1843), ο οποίος ανακάλυψε πρώτος το ορυκτό στη γενέτειρα περιοχή του Στυρία (Steiermark, ορυχείο Erzberg).

Εμφάνιση, παραγενέσεις
----------------------

Σχηματίζεται από την ήπια μεταμόρφωση σιδηρομιγών πετρωμάτων (σιδηρολίθων) και ζωνωδών σιδηρομιγών ιζηματογενών αποθέσεων, σε καρμπονατίτες καθώς και από την υδροθερμική εξαλλοίωση ανθρακικών ιζημάτων ή υδροθερμικών θειούχων ορυκτών. Η δομή του είναι όμοια με αυτή του δολομίτη: Εναλλασσόμενα «στρώματα» ανθρακικών ομάδων με «στρώματα» κατιόντων των μετάλλων που συμμετέχουν στη δομή του ορυκτού. Η εναλλαγή των μεταλλικών κατιόντων - κυρίως μεταξύ ασβεστίου και σιδήρου - είναι υπεύθυνη για τη χαμηλού βαθμού συμμετρία που εμφανίζουν οι κρύσταλλοί του, οι οποίοι είναι μονάξονες, με αποτέλεσμα να μην εμφανίζουν πλεοχρωισμό.

Σχετίζεται με δολομίτη (αποτελώντας παραμικτική σειρά με αυτόν), σιδηρίτη και **κουτνοχορίτη** , με τον οποίο επίσης σχηματίζει παραμικτική σειρά.

Ανευρίσκεται σε πλείστα σημεία της Γης. Αξιοσημείωτες είναι οι εμφανίσεις του στην Αυστρία (περιοχές Erzberg, Eisenerz και Gollrad του Στάιερμαρκ (Steiermark)), στην Ιβρέα της Ιταλίας, τη Γερμανία, τη Γαλλία, στο Όλνταμ (Oldham) της Βρετανίας, την Τσεχία, τις Πολιτείες Κοννέκτικατ, Αρκάνσας και Κολοράντο των ΗΠΑ, την Κολομβία, τη Χιλή και το μεταλλείο Tui της Νέας Ζηλανδίας (αξιοσημείωτα μεγάλοι κρύσταλλοι).

Στην Ελλάδα ανευρίσκεται στα περισσότερα από τα μεταλλεία Λαυρίου, τη Σέριφο, τη Σύρο και την Τήνο (παραλία Απηγανιάς).

Πηγές
-----

* Τμήμα Γεωλογίας Αριστοτελείου Πανεπιστημίου Θεσσαλονίκης
* Handbook of Mineralogy
* Mindat.org
* Galleries.com
* Webmineral.com

Δείτε επίσης
------------

* Κατάλογος ορυκτών
* Κατάλογος ορυκτών των μεταλλείων Λαυρίου

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

Σημειώσεις
----------

1. ↑  Συχνά αναγράφεται απλά ως CaFeCO3, ωστόσο η συμμετοχή μαγνησίου και μαγγανίου είναι τόση, ώστε να μην είναι δυνατό να αγνοηθεί.
2. ↑  kutnohorite, ορυκτό με χημικό τύπο Ca(Mn,Mg,Fe)(CO3)2, επίσης του τριγωνικού συστήματος, που οφείλει το όνομά του στην περιοχή *Kutna Hora* της Βοημίας (Τσεχία).
Ανύψωση βαρέας ξυλείας με τρίποδο.Ο **ανυψωτικός εξοπλισμός** ή τα **ανυψωτικά εργαλεία**, είναι γενικός όρος για κάθε εξοπλισμό που μπορεί να χρησιμοποιηθεί για την ανύψωση φορτίων. Αυτό περιλαμβάνει βύσματα, ανυψωτήρες κενού, ανυψωτήρες, περιστρεφόμενες βίδες, γερανογέφυρες, ανυψωτικά μηχανήματα, ανυψωτήρες περόνης, υδραυλικά μαξιλάρια ανύψωσης, σακούλες αεροσυμπιεστών, γερανούς και πολλά άλλα.

Η χρήση του ανυψωτικού εξοπλισμού μπορεί να ενέχει κινδύνους, και είναι αντικείμενο κανονισμών ασφαλείας στις περισσότερες χώρες.

Δείτε επίσης
------------

* Απλή μηχανή

Παραπομπές
----------

1. ↑  **Heavy Lifting** "*Heavy Lifting vs. Risky Lifting*" Αρχειοθετήθηκε 2018-10-20 στο Wayback Machine.
.
Ο **σωρός από πέτρες του Μπαρνενές** (ή **Τύμβος του Μπαρνενές**· στα βρετονικά *Karn Barnenez*· στα γαλλικά: *Cairn de Barnenez* ή *Tumulus de Barnenez*) είναι ένα νεολιθικό μνημείο που βρίσκεται κοντά στο Πλουζόκ, στη χερσόνησο Κερνελέν στο βόρειο Φινιστέρ της Βρετάνης (Γαλλία). Χρονολογείται στην πρώιμη Νεολιθική περίοδο, γύρω στο 4800 π.Χ.· θεωρείται ένα από τα αρχαιότερα μεγαλιθικά μνημεία στην Ευρώπη, καθώς και μία από τις παλαιότερες ανθρωπογενείς δομές στον κόσμο, μαζί με τον Τύμβο του Μπουγκόν και τους Μεγάλιθους του Λοκμαριακέ, που βρίσκονται επίσης στη Μεγάλη Δύση της Γαλλίας. Είναι επίσης αξιοσημείωτο για την παρουσία της μεγαλιθικής τέχνης.

Παραπομπές
----------

1. 1 2 3 4  «base Mérimée» (Γαλλικά) Υπουργείο Πολιτισμού της Γαλλίας.
2. ↑  www.barnenez.fr.
3. ↑  «The world's 10 oldest ruins». *The Telegraph*. Ανακτήθηκε στις 29 Ιουνίου 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Cairn de Barnenez στο Wikimedia Commons
* Επίσημος ιστότοπος
* Γαλλική ιστοσελίδα με πολλές εικόνες
* Πληροφορίες στο "The Megalithic Portal"

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 138144648664447079696
* SUDOC: 027552411

 |

 |
Αρχιτεκτονική ενός ανιχνευτή Ιστού
Ένας **ανιχνευτής Ιστού**, ή **web crawler** που μερικές φορές ονομάζεται **spider** ή **spiderbot**, είναι ένα διαδικτυακό ρομπότ που περιηγείται συστηματικά τον Παγκόσμιο Ιστό και συνήθως λειτουργεί από μηχανές αναζήτησης με σκοπό την ευρετηρίαση Ιστού ( *web spidering* ).

Οι μηχανές αναζήτησης Ιστού και ορισμένοι άλλοι ιστότοποι χρησιμοποιούν λογισμικό ανίχνευσης Ιστού ή spidering για να ενημερώσουν το περιεχόμενό ιστού τουςή τους δείκτες περιεχομένου ιστού άλλων ιστοτόπων. Οι ανιχνευτές Ιστού αντιγράφουν σελίδες για επεξεργασία από μια μηχανή αναζήτησης, η οποία ευρετηριάζει τις ληφθείσες σελίδες, ώστε οι χρήστες να μπορούν να αναζητούν πιο αποτελεσματικά.

Οι ανιχνευτές καταναλώνουν πόρους σε συστήματα που επισκέπτονται και συχνά επισκέπτονται ιστότοπους χωρίς προτροπή. Ζητήματα χρονοδιαγράμματος, φόρτωσης και «ευγένειας» μπαίνουν στο παιχνίδι όταν προσπελάζονται μεγάλες συλλογές σελίδων. Υπάρχουν μηχανισμοί για δημόσιους ιστότοπους που δεν επιθυμούν να ανιχνευτούν για να το γνωστοποιήσουν στον παράγοντα ανίχνευσης. Για παράδειγμα, η συμπερίληψη ενός αρχείου `robots.txt` μπορεί να ζητήσει από τα ρομπότ να ευρετηριάσουν μόνο τμήματα ενός ιστότοπου ή τίποτα.

Ο αριθμός των σελίδων στο Διαδίκτυο είναι εξαιρετικά μεγάλος· ακόμη και τα μεγαλύτερα προγράμματα ανίχνευσης δεν μπορούν να δημιουργήσουν ένα πλήρες ευρετήριο. Για το λόγο αυτό, οι μηχανές αναζήτησης αγωνίστηκαν να δώσουν σχετικά αποτελέσματα αναζήτησης στα πρώτα χρόνια του Παγκόσμιου Ιστού, πριν από το 2000. Σήμερα, σχετικά αποτελέσματα δίνονται σχεδόν άμεσα.

Τα προγράμματα ανίχνευσης μπορούν να επικυρώσουν υπερσυνδέσμους και κώδικα HTML. Μπορούν επίσης να χρησιμοποιηθούν για web scraping και προγραμματισμό βάσει δεδομένων .

Παραπομπές
----------

1. ↑  «Web Crawlers:Browsing the Web».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4796298-7

 |

 |
Η **ανωνυμοποίηση** (αγγλικά: anonymization) αφορά στην επεξεργασία πληροφοριών με σκοπό την προστασία των προσωπικών δεδομένων και της ιδιωτικότητας. Κατά τη διαδικασία της ανωνυμοποίησης αφαιρούνται προσωπικά στοιχεία από σύνολα δεδομένων, ώστε τα άτομα που περιγράφουν τα δεδομένα να παραμένουν μη αναγνωρίσιμα, ανώνυμα, και να μη μπορούν να ταυτοποιηθούν με κανένα τρόπο, άμεσα ή έμμεσα.

Σύμφωνα με τον Γενικό Κανονισμό Προστασίας Δεδομένων (ΓΚΠΔ) επιβάλλεται όλα τα αποθηκευμένα δεδομένα που αφορούν σε άτομα στην Ευρωπαϊκή Ένωση να υποβάλλονται είτε σε διαδικασία ανωνυμοποίησης είτε σε διαδικασία ψευδωνυμοποίησης.

Δείτε επίσης
------------

* Προσωπικά δεδομένα
* Ψευδωνυμοποίηση
* Ιδιωτικότητα

Πηγές
-----

* ΚΑΝΟΝΙΣΜΟΣ (ΕΕ) 2016/679 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

Παραπομπές
----------

1. ↑  Data science under GDPR with pseudonymization in the data pipeline Αρχειοθετήθηκε 2018-04-18 στο Wayback Machine. Published by Dativa, 17 April 2018
Ο **Μπαρτολομέο Νερόνι** (Bartolomeo Neroni, περ. 1505-1571) ήταν Ιταλός ζωγράφος, γλύπτης, αρχιτέκτονας και μηχανικός που ακολουθούσε την τεχνοτροπία της Σχολής της Σιένας. Γεννήθηκε και έζησε όλη του την ζωή στην εν λόγω πόλη.

Βίος και έργο
-------------

Επηρεάστηκε σημαντικά από τους Ντομένικο Μπεκκαφούμι (Domenico Beccafumi) και Μπαλντασσάρε Περούτσι (Baldassare Peruzzi), ενώ αναφέρεται από τον Βαζάρι στο έργο του  *Οι βίοι των πλέον εξαίρετων ζωγράφων, γλυπτών και αρχιτεκτόνων* πως ήταν μαθητής του *Il Sodoma*, ως *Riccio Sanese*.

Πρόκειται για καλλιτέχνη με πολυσχιδές έργο που καλύπτει πεδία όπως η ζωγραφική, η γλυπτική και η εικονογράφηση χειρογράφων. Επίσης ήταν ικανότατος αρχιτέκτων και μηχανικός του στρατού. Παρ' όλα αυτά τα περισσότερα από τα έργα του ήταν βραχύβια και δεν σώζονται. Ως κυριότερο έργο του θεωρείται το μανιεριστικό *Η Στέψη της Παρθένου*, το οποίο σήμερα εκτίθεται στην Εθνική Πινακοθήκη της Σιένας (*Pinacoteca Nazionale di Siena*).

* Επιλογή έργων
* Η γέννηση της Παναγίας, 1560-70, Λούκκα, Museo nazionale di Villa Guinigi*Η γέννηση της Παναγίας*, 1560-70, Λούκκα, Museo nazionale di Villa Guinigi
* Ιστορίες του Αγίου Βενεδίκτου, επαρχία της Σιένας, Αββαείο του Monte Oliveto Maggiore*Ιστορίες του Αγίου Βενεδίκτου*, επαρχία της Σιένας, Αββαείο του Monte Oliveto Maggiore
* Ο Χριστός νεκρός, Γκροσσέτο, Museo archeologico e d'arte della Maremma*Ο Χριστός νεκρός*, Γκροσσέτο, Museo archeologico e d'arte della Maremma
* Παρθένος και Βρέφος με αγίους, 1570, Σιένα, Museo diocesano*Παρθένος και Βρέφος με αγίους*, 1570, Σιένα, Museo diocesano

Παραπομπές
----------

1. ↑  Bartolomeo Neroni - Tuccia Chastity at the Victoria and Albert Museum
2. ↑  Le vite de' più eccellenti pittori, scultori ed architetti], by Giorgio Vasari, page 1081.

Εξωτερικοί σύνδεσμοι
--------------------

* Πολυμέσα σχετικά με το θέμα  Bartolomeo Neroni στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33074243
* **Europeana**: agent/base/138602
* LCCN: n82035260
* ISNI: 0000 0000 7973 0997
* GND: 129346446
* BNF: cb119353355 (data)
* ULAN: 500323140
* NLA: 35724287
* BNE: XX1196244
* RKD: 59150

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
* Πύλη:Γλυπτική
 |

 |
***Ο δίσκος Never Mind the Bollocks,Here's the Sex Pistols*** είναι το μοναδικό στούντιο άλμπουμ του αγγλικού Πανκ συγκροτήματος Sex Pistols κυκλοφόρησε στις 28 Οκτωβρίου 1977 από την Virgin Records. Το άλμπουμ έχει επηρεάσει πολλές μπάντες και μουσικούς, καθώς και τη βιομηχανία γενικότερα. Εμφανίζεται συχνά ως το πιο ισχυρό άλμπουμ punk και ένα από τα σημαντικότερα άλμπουμ όλων των εποχών. 

Οι Sex Pistols απολύθηκαν από δύο δισκογραφικές εταιρείες και απαγορεύτηκε να παίζουν ζωντανά σε ορισμένες περιοχές της Βρετανίας. Ο τίτλος του άλμπουμ πρόσθεσε σε αυτή τη διαμάχη, με μερικούς ανθρώπους να βρίσκουν τη λέξη bollocks ακατάλληλη. Πολλά δισκοπωλεία αρνήθηκαν να το βάλουν στη βιτρίνα και μερικά charts αρνήθηκαν να 

βάλουν τον τίτλο του στις λίστεσ 

Λόγω εν μέρει της φήμης του, και παρά τις πολλές απαγορεύσεις πωλήσεων σε μεγάλους λιανοπωλητές, το άλμπουμ έκανε το ντεμπούτο του στο νούμερο ένα στα charts του Ηνωμένου Βασιλείου .Εγίνε χρυσός μετά από μερικές εβδομάδες στις 17 Νοεμβρίου 

Ήταν ένας από του καλύτερους σε πωλήσεις για περισσότερο από ένα χρόνο, δαπανώντας 60 εβδομάδες στην κορυφή των 25.  Έχει πολλές επανεκδόσεις, το μετά το 2012.

Εγγραφή
-------

Όταν ο νέος μπασίστας Σιντ Βίσιους έπαιξε στο κομμάτι "Bodies " αλλά οι δεξιότητές του δεν θεωρήθηκαν κατάλληλες για την εγγραφή του πλήρους άλμπουμ, οπότε η μπάντα ζήτησε από τον διευθυντή Malcolm McLaren να πείσει τον προηγούμενο μπασίστα Glen Matlock να εκτελέσει το μπάσο για τις περιόδους.  Matlock συμφώνησε με την προϋπόθεση ότι να πληρωθεί πριν την ηχογράφηση. Όταν δεν έγινε η πληρωμή, αρνήθηκε να συμμετέχει. Ως αποτέλεσμα, ο Thomas ζήτησε από τον κιθαρίστα Steve Jones να παίξει μπάσο, έτσι ώστε να μπορεί να ξεκινήσει η δουλειά στις βασικές διαδρομές. Το παιχνίδι του Jones ήταν τόσο ικανοποιητικό που ο Thomas να παίζει μπάσο στα κομμάτια για όλα τα υπόλοιπα τραγούδια που καταγράφηκαν κατά τη διάρκεια των συνεδριών.  Όλη η σύνθεση και στίχοι των τραγουδιών είναι από Paul Cook, Steve Jones, Glen Matlock and Johnny Rotten except where noted. 

| Side one |
| --- |
| Αρ. | Tίτλος | Διάρκεια |
| 1. | "Holidays in the Sun"   | 3:22 |
| 2. | "Liar"   | 2:41 |
| 3. | "No Feelings"   | 2:53 |
| 4. | "God Save the Queen"   | 3:20 |
| 5. | "Problems"   | 4:11 |

| Side two |
| --- |
| Αρ. | Tίτλος | Διάρκεια |
| 6. | "Seventeen"   | 2:02 |
| 7. | "Anarchy in the U.K."   | 3:32 |
| 8. | "Bodies"   | 3:03 |
| 9. | "Pretty Vacant"   | 3:18 |
| 10. | "New York"   | 3:07 |
| 11. | "E.M.I."   | 3:10 |

Παραπομπές
----------

1. ↑  «SEX PISTOLS». *Official Charts*.
2. ↑  *Classic Albums* 2002.
3. ↑  Heylin 1998, σελ. 64.
4. ↑  Heylin 1998, σελ. 66.
| Τμήμα μιας σειράς λημμάτων Ελληνική Δικαιοσύνη |
| --- |
|  |
| Ειδικά δικαστήριαΑνώτατο Ειδικό Δικαστήριο
Ειδικό Δικαστήριο
Δικαστήριο Αγωγών Κακοδικίας
Μισθοδικείο |
| Διοικητικά δικαστήριαΣυμβούλιο της Επικρατείας
Ελεγκτικό Συνέδριο
Διοικητικό Εφετείο
Διοικητικό Πρωτοδικείο |
| Πολιτικά δικαστήριαΆρειος Πάγος
Εφετείο
Πολυμελές Πρωτοδικείο
Μονομελές Πρωτοδικείο
Ειρηνοδικείο |
| Ποινικά δικαστήριαΆρειος Πάγος
Πενταμελές Εφετείο
Τριμελές Εφετείο
Μονομελές Εφετείο
Τριμελές Πλημμελειοδικείο
Μονομελές Πλημμελειοδικείο
Πταισματοδικείο

---

**Ολομέλειες δικαστηρίων**
Ολομέλεια Αρείου Πάγου
Ολομέλεια Εφετών
Ολομέλεια Πρωτοδικών

---

**Δικαστικά συμβούλια**
Συμβούλιο Αρείου Πάγου
Συμβούλιο Εφετών
Συμβούλιο Πλημμελειοδικών

---

**Ορκωτά δικαστήρια**
Μικτό Ορκωτό Εφετείο
Μικτό Ορκωτό Δικαστήριο |
| Δικονομικό ΔίκαιοΔιοικητική Δικονομία
Πολιτική Δικονομία
Ποινική Δικονομία |
| Σχετικά λήμματαΔικαστικός έλεγχος της συνταγματικότητας των νόμων
Χρηματιστηριακό δικαστήριο
Στρατιωτικά δικαστήρια
Εκκλησιαστικό δικαστήριο |
| Δικαιοσύνη |
| * π
* σ
* ε
 |

Το **Μονομελές Εφετείο Κακουργημάτων** είναι δευτεροβάθμιο ποινικό δικαστήριο, που προβλέπεται στον τρέχοντα Κώδικα Ποινικής Δικονομίας. Συγκροτείται από έναν Πρόεδρο εφετών ή εφέτη, σύμφωνα με το άρ. 7 του ν. 4620/2019. Η αρμοδιότητα του Μονομελούς Εφετείου Κακουργημάτων, όπως διαγράφεται στο άρ. 110 του ίδιου νόμου, περιλαμβάνει την εκδίκαση υποθέσεων, που αφορούν την εκδίκαση: 

α) των κακουργημάτων που αναφέρονται στα άρθρα 301 και 303, εφόσον για αυτά έχει συνταχθεί πρακτικό συνδιαλλαγής ή διαπραγμάτευσης.

β) των περιοριστικά απαριθμούμενων κακουργημάτων της διακεκριμένης κλοπής (άρθρο 374 ΠΚ), της ληστείας (άρθρο 380 ΠΚ), της παράτυπης μετανάστευσης (ν. 4251/2014), του κώδικα νόμων για τα ναρκωτικά (ν. 4139/2013), των περ. β΄ έως και ε΄ της παρ. 1 και της παρ. 3 του άρθρου 268 του ν.δ. 86/1969 «Δασικός Κώδικας» (Α΄ 7), και της παρ. 1 του άρθρου 71 τουν. 998/1979 «περί προστασίας δασών» (Α΄ 289), εκτός αν στον νόμο απειλείται κατά αυτών η ποινή της ισόβιας κάθειρξης, οπότε αυτά υπάγονται στη δικαιοδοσία του τριμελούς εφετείου.

γ) των υποθέσεων συγχώνευσης των ποινών με τον καθορισμό συνολικής ποινής στις περιπτώσεις που προβλέπονται στο άρθρο 551.
Η **Ανωτάτη Σχολή Αρχιτεκτονικής των Βερσαλλιών** (γαλ:.École nationale supérieure d'architecture de Versailles ή ENSAV ) είναι δημόσια Σχολή Ανωτάτης Εκπαίδευσης.

Πρόκειται για την Ανωτάτη Αρχιτεκτονική Σχολή των Βερσαλλιών με έδρα τις Βερσαλλίες, πόλη της ευρύτερης αστικής περιοχής του Ιλ-ντε-Φρανς. Η Σχολή λειτουργεί διοικητικά υπό την αιγίδα του Γαλλικού Υπουργείου Πολιτισμού και Ενημέρωσης και πιο συγκεκριμένα της διεύθυνσης Αρχιτεκτονικής και Κληρονομιάς. Στην γαλλική επικράτεια είναι μία από τις είκοσι ανώτατες σχολές αρχιτεκτονικής που μετά από επιτυχή πενταετή φοίτηση απονέμουν το κρατικό πτυχίο του αρχιτέκτονα. Κύριος στόχος του παιδαγωγικού προγράμματος της σχολής είναι να προετοιμάσει τους φοιτητές της για την εξάσκηση του επαγγέλματος του αρχιτέκτονα, σε οποιοδήποτε τομέα εφαρμογής του.

Εξωτερικοί σύνδεσμοι
--------------------

Le site internet officiel de l'ENSA-V


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132278196
* LCCN: n80043758
* ISNI: 0000 0001 2181 0043
* SUDOC: 026565803
* BNF: cb11878910v (data)

 |

 |
Συντεταγμένες: 32°22′26″N 23°14′08″E﻿ / ﻿32.37399°N 23.23557°E﻿ / 32.37399; 23.23557

Μπαρντά (νησί) is located in ΛιβύηΜπαρντά (νησί)Η τοποθεσία της Μπαρντά στη Λιβυή.
Η **Μπαρντά** είναι νησίδα της Λιβύης. Βρίσκεται απέναντι από βορειοανατολικά παράλια της χώρας, 500 χιλιόμετρα ανατολικά της Βεγγάζης στην ιστορική περιοχή της Κυρηναϊκής και στα νότια της Γαύδου. Έχει έκταση 0,14 τ.χλμ.. Είναι ακατοίκητη αλλά λόγω της ομορφιάς της δέχεται συχνά επισκέψεις από ιδιωτικά σκάφη τα καλοκαίρια.

Ιστορία
-------

Πιθανότατα ταυτίζεται με το νησί **Πλατέα** της αρχαιότητας, όπου σύμφωνα με τον Ηρόδοτο ίδρυσε αποικία ο Θηραίος Βάττος τον 7ο αιώνα π.Χ. η οποία ωστόσο δεν ευδοκίμησε και εγκαταλήφθηκε επειδή δεν υπήρχε εύφορη γη. Τελικά ο Βάττος ίδρυσε λίγο καιρό αργότερα, το 630 π.Χ. την Κυρήνη στα λιβυκά παράλια δυτικά της Μπαρντά.

Γεωγραφία
---------

Το έδαφος της Μπαρντά είναι επίπεδο και έχει βραχώδεις ακτές με σπηλιές. Έχει αμεληταία, κυρίως θαμνώδη βλάστηση. Έχει μέγιστο υψόμετρο 10 μέτρα.

Κλίμα
-----

Στο νησί επικρατεί το ημίξερο κλίμα της περιοχής. Η μέση ετήσια θερμοκρασία είναι 22 °C. Ο θερμότερος μήνας είναι ο Ιούλιος, όποτε η μέση θερμοκρασία είναι 30 °C και ο ψυχρότερος είναι ο Ιανουάριος, με 13 °C. Η μέση ετήσια βροχόπτωση είναι 319 mm. Ο βροχερότερος μήνας είναι ο Ιανουάριος, με μέση βροχόπτωση 80 mm και ο πιο ξηρός είναι ο Ιούνιος, με 1 mm βροχής.

Παραπομπές
----------

1. ↑

Πηγές
-----



1. ↑  Jazīrat Barda‘ah του Geonames.org (cc-by), η μετά την ενημέρωση 2012-01-16 \* εκτελέστε λήψη 2016-10-20
2. ↑  Πρότυπο:Webbref
3. ↑  Πρότυπο:Webbref
4. ↑  Πρότυπο:Webbref
**Το** "**Merry Crisis**" ή "**Merry Crisis and a Happy New Fear**" είναι ένα σύνθημα που εμφανίστηκε ως γκράφιτι στην Αθήνα κατά τη διάρκεια της Δεκεμβριανών του 2008.    Συγκεκριμένα, άγνωστος ζωγράφισε με σπρέι τη φράση "Merry crisis and a happy new fear" (μετάφραση: «Καλή κρίση και ευτυχισμένος ο νέος φόβος») έξω από την Τράπεζα της Ελλάδος στην Αθήνα.  Νωρίτερα, μια εικόνα τέτοιων γκράφιτι εμφανίστηκε στο εξώφυλλο του χριστουγεννιάτικου αφιερώματος του 2007 του περιοδικού Βαβέλ.  Το βρετανικό αναρχικό έντυπο "Occupied London" αναφέρει ότι ήταν «ένα από τα κύρια συνθήματα της εξέγερσης του 2008».

Υπόβαθρο
--------

Στις 6 Δεκεμβρίου του 2008, ο Αλέξανδρος Γρηγορόπουλος, ένα δεκαπεντάχρονο αγόρι, σκοτώθηκε από αστυνομικούς στα Εξάρχεια, μια γειτονιά της Αθήνας.   Μέσα σε λίγες ώρες, διαδηλωτές συγκεντρώθηκαν στην Αθήνα και έκαναν πορεία, πυρπολώντας κτίρια και χτίζοντας οδοφράγματα. Στόχοι ήταν τα σύμβολα του καπιταλισμού, όπως τράπεζες, αστυνομικά τμήματα και το χριστουγεννιάτικο δέντρο στην πλατεία Συντάγματος .

Άλλες χρήσεις
-------------

Το «Merry Crisis» έχει χρησιμοποιηθεί και σε άλλα πλαίσια. Καλλιτέχνης δημιούργησε μια τοιχογραφία σε ένα προάστιο του Σίδνεϊ που απεικονίζει τον Αυστραλό πρωθυπουργό Σκοτ Μόρισον στις διακοπές του στη Χαβάη, ενώ στην Αυστραλία μαίνονταν μεγάλες πυρκαγιές. Ένα συννεφάκι ομιλίας δηλώνει, "Merry Crisis". Εκτυπώσεις και μπλουζάκια της τοιχογραφίας πωλήθηκαν για να συγκεντρωθούν χρήματα για την Πυροσβεστική Υπηρεσία.

Παραπομπές
----------

1. ↑  Hadjimichalis, Costis (July 2013). «From Streets and Squares to Radical Political Emancipation? Resistance Lessons from Athens during the Crisis» (στα αγγλικά). *Human Geography* **6** (2): 116–136. doi:10.1177/194277861300600209.. Ανακτήθηκε στις 21 December 2021.
2. ↑  «Happy New Fear». 15 Ιανουαρίου 2009.
3. ↑  «Ed Vulliamy and Helena Smith join frontline activists in Athens». *TheGuardian.com*. 22 Φεβρουαρίου 2009.
4. ↑  Dibley, Ben; Neilson, Brett (26 July 2010). «Climate Crisis and the Actuarial Imaginary: 'The War on Global Warming'». *New Formations* **69** (69): 144–159. doi:10.3898/NEWF.69.08.2010. .
5. 1 2  «Archived copy». *www.occupiedlondon.org*. Αρχειοθετήθηκε από το πρωτότυπο στις 28 Δεκεμβρίου 2008. Ανακτήθηκε στις 6 Ιουνίου 2022.
6. 1 2  Iliopoulos, Christos (2009). «'We wish you a merry crisis and a happy new fear': a postscript from the December riots in Athens». *Anarchist Studies* **17** (1).
7. ↑  «French Institute in Athens attacked» (στα αγγλικά). *The New York Times*. 19 December 2008. ISSN 0362-4331.. Ανακτήθηκε στις 21 December 2021.
8. ↑  Hauser, Kitty (April 2020). «'The nation's symbolic landscapes were scrambled, as though in a nightmare or a bad trip': Kitty Hauser in Sydney.». *Apollo* (Apollo Magazine Ltd.) **191** (685).
Το ***Tekken 7*** (ιαπωνικά: *鉄拳7*) είναι ένα fighting βιντεοπαιχνίδι που δημιουργήθηκε και κυκλοφόρησε από την Bandai Namco Entertainment. Το παιχνίδι αποτελεί μέρος της σειράς *Tekken* και είναι το πρώτο που χρησιμοποιεί την τεχνολογία της Unreal Engine. Το παιχνίδι έχει και μία περιορισμένη έκδοση arcade, η οποία κυκλοφόρησε τον Μάρτιο του 2015. Τον Ιούλιο του 2016, κυκλοφόρησε μία ανανεωμένη έκδοση arcade, ονόματι ***Tekken 7: Fated Retribution***, η οποία περιείχε νέους χαρακτήρες, πίστες και αντικείμενα. Η συγκεκριμένη έκδοση κυκλοφόρησε τον Ιούνιο του 2017, σε Xbox One, PlayStation 4 και Microsoft Windows.

Η ιστορία του παιχνιδιού τοποθετείται λίγο μετά τα γεγονότα του *Tekken 6* και επικεντρώνεται στην τελική μάχη του Heihachi Mishima, με τον γιο του Kazuya. Στο *Tekken 7*, εισήχθησαν νέες μέθοδοι μάχης και άλλα στοιχεία, τα οποία το έκαναν πιο προσιτό σε παίχτες, οι οποίοι δεν είχαν πείρα σε τέτοιου είδους παιχνίδια. Το παιχνίδι, έλαβε πολύ θετικές κριτικές, ενώ υπήρξε και μία εισπρακτική επιτυχία, πουλώντας πάνω από τέσσερα εκατομμύρια αντίτυπα έως και τον Μάρτιο του 2019.

Παραπομπές
----------

1. ↑  Parlock, Joe (12 Δεκεμβρίου 2015). «Tekken 7: Fated Retribution announced, the first new character is Street Fighter's Akuma». *Destructoid*. Ανακτήθηκε στις 12 Δεκεμβρίου 2015.
2. ↑  Yin-Poole, Wesley. «Tekken 7 delayed to June». *Eurogamer.net*. Ανακτήθηκε στις 23 Ιανουαρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Tekken 7** |

* Επίσημο ιστότοπος